stanford-oval/wikipedia huggingface dataset:
פורסט סיטי

| --- | --- |

 מדינה:  מלזיה מלזיה
 שטח:  30 קמ"ר
 קואורדינטות:  1°20′17″N 103°35′19″E﻿ / ﻿1.3381944444444°N 103.58855555556°E﻿ / 1.3381944444444; 103.58855555556 
 https://www.forestcitycgpv.com, https://www.forestcitycgpv.com/sc/, https://www.forestcitycgpv.com/tc/, https://www.forestcity.my, https://www.forestcity.my/zh-hans/, https://www.forestcity.my/en/
 he
 
פוֹרֶסט סִיטִ (באנגלית: Forest City) הוא פרויקט נדל"נ תיירותי ואזור פיננסי מיוחד (Special Financial Zone - SFZ) שהוקם במדינת ג'והור, מלזיה ויועד למשוך השקעות זרות, בעיקר מסין.
הפרויקט בהשקעה של 100 מיליארד דולר היה מיועד למשקיעים סינים מהמעמד הבינוני-גבוה, אך נכשל וב-2022 הפרויקט הפך ל"עיר רפאים".
חלק מהדמיה של פרויקט פורסט סיטי.
היסטוריה

הוכרז לראשונה בשנת 2006 כפרויקט השקעה בן עשרים שנה הממומן ברובו על ידי החברה הסינית Country Garden (בסינית: 碧桂园) שהוקם במסגרת יוזמת החגורה והדרך. החברה הסינית מחזיקה ב-60% מהפרויקט ויתר ה-40% שייכים לחברה בבעלות ממשלת המחוז.
ב-2016 נערך טקס פתיחה חגיגי של הפרויקט בהשתתפות ראש ממשלת מלזיה נג'יב רזאק, שהודיע כי פורסט סיטי תוגדר כאזור פטור ממכס.
היסטוריה > כישלון הפרויקט

כמה גורמים עיקריים הביאו להאטה עד כדי עצירת מכירות הנכסים והשקעות בפרויקט וכתוצאה מכך לכישלונו:
בתקופה שבה החלו המכירות הראשונות של נכסים בפרויקט, הכריז נשיא סין שי ג'ינפינג על מגבלות מטבע ובכללן הגבלת הוצאת כספים מחוץ למדינה, מעל תקרה שנתית של 50,000 דולר.
המקומיים, ראו בפרויקט "מובלעת זרה" ולא התפתו לפרסומות.
בין השנים 2020–2022 אירע משבר כלכלי - פוליטי חמור במלזיה, עד כדי חששות ליציבות השלטון המרכזי.
מגפת הקורונה.
בנוסף, הפרויקט עורר ביקורת מקומית ועולמית בשל הרס אקולוגי נרחב, שנגרם עקב בנייתו על קרקע מיובשת מהים (במיוחד, להרס של בתי גידול רבים).
התוכנית הייתה לבנות דירות ל-700,000 תושבים על כ-19 קמ"ר, הבנויים על ארבעה איים מלאכותיים. עד יוני 2023 נבנו רק 26 אלף דירות, בעשרות מגדלים, על אי אחד בלבד. מספר התושבים נאמד בפחות מ-9,000.
החברה הסינית Country Garden הפכה חדלת פירעון בשנת 2023.
באוגוסט 2023 הכריז ראש ממשלת מלזיה אנואר איברהים כי פורסט סיטי הוגדרה כאזור פיננסי מיוחד כדי לשפר את התחרותיות שלה.
היסטוריה > ניסיונות "להחיות" את הפרויקט

בשנת 2024, פורסט סיטי הוכרזה על ידי ממשלת מלזיה כ-SFZ הראשון של מלזיה, כדי למשוך שירותים עסקיים גלובליים, מוסדות בנקאיים וחברות טכנולוגיה פיננסית. במסגרת זו נקבעו תמריצים מיוחדים למשקיעים.
פגיעות בסביבה

על פי אמנת רמסר הוגדרה שמורת יער המנגרובים של Pulai River, כאזור ביצה בעל חשיבות בינלאומית.
בים שבאזור Tanjung Kupang גדלים עשבי ים החיוניים למערכת האקולוגית הימית. האזור משמש בית גידול למגוון מינים ימיים, כולל דגים, סרטנים, וצבי ים נדירים ובנוסף העשב מסייע בהגנה על החוף מפני סחף והצפות.
על אף שהפרויקט שווק כ"עיר חוף חסכונית באנרגיה, רגישה אקולוגית, שומרת קרקע" ועם פוטנציאל זיהום סביבתי נמוך, בפועל הייתה לפיתוח השפעה סביבתית שלילית משמעותית, עם נזק בלתי הפיך.
גורמי הגנת הסביבה העלו טענות לפיהן נעשה שימוש בחול מגבעות מקומיות לצורך הקמת הפרויקט.
רשלנות בבנייה

בחלק מהבניינים, בתי המלון ובכבישים התגלו סדקים והועלו טענות מלאכת ביסוס הקרקע הייתה חפוזה והקרקע לא הספיקה להתייצב. נטען אף שהקרקע שוקעת, וככל הנראה תמשיך לשקוע בעתיד.
הערות שוליים

1 2 3 4 5 6  אלכסנדרה סטיבנסון (ניו יורק טיימס, ), רק הבניינים הריקים נותרו מהחלום על החיים היפים ב"גן עדן חלומי", באתר themarker.com, ‏27 באוקטובר 2024
↑  עיר ענקית שעלותה 100 מיליארד דולר נותרה ריקה כמעט לחלוטין: "רק קרוקודילים שורצים כאן" - וואלה תיירות, באתר וואלה, ‏2023-12-22
↑  ג'יוואן ויסגר (פייננשל טיימס), העיר הסינית שקמה מהים במלזיה, באתר themarker.com, ‏24 בפברואר 2017
↑  The $100 Billion City Next to Singapore Has a Big China Problem - Bloomberg, web.archive.org, ‏2020-10-26
↑  China’s middle-class dream of a second home in Malaysia dashed by coronavirus and geopolitical tensions | South China Morning Post, web.archive.org, ‏2021-04-12
↑  Business Times, Everything you need to know about Forest City Special Financial Zone | New Straits Times, NST Online, ‏2024-09-20 (באנגלית)
↑  Forest City SFZ first in Malaysia to offer zero tax on family wealth offices, Yahoo News, ‏2024-09-20 (ב־)
1 2  Joseph Marcel R. Williams, [https://web.archive.org/web/20210209161016/https://scienceimpact.mit.edu/sites/default/files/documents/Williams.pdf EVALUATING MEGAPROJECTS:
THE CASE OF FOREST CITY
IN JOHOR, MALAYSIA], Department of Urban Studies and Planning
Massachusetts Institute of Technology, 2016
↑  Eco-Business, A civic outcry in Malaysia forces a Chinese builder to live up to its eco-friendly promise, Eco-Business, ‏2018-09-06 (באנגלית)
מבט על פורסט סיטי. עיר בשממונה
מכימוזאורוס

| מכימוזאורוס |
| --- | --- |

תקופה
יורה עליון, 154–145 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זאורופסידה
על־סדרה:: דמויי תנינאים
קבוצה:: תנינאי ביניים
משפחה:: טלאוזאוריים
סוג:: מכימוזאורוס
מינים
 Machimosaurus hugii  Machimosaurus mosae  Machimosaurus nowackianus  Machimosaurus buffetauti  Machimosaurus rex
שם מדעי
 Machimosaurus ‏מייר, 1837

גולגולת של המין M. buffetauti
מכימוזאורוס (שם מדעי: Machimosaurus) הוא סוג טקסונומי של זוחל ימי דמוי-תנין ענק שחי בתקופת היורה העליון, כ-154 עד 145 מיליון שנה לפני זמננו, בים שכיסה את אירופה וצפון אפריקה בתור היורה. מיני המכימוזאורוס היו גדולים למדי והגיעו לאורכים של 6–10 מטרים (20–33 רגל). הם היו טורפים לא בררנים שטרפו בעיקר דגים וצבי ים אך גם יצורים אחרים ואף דינוזאורים שהתקרבו מאוד לחופים. עם זאת, הם בילו כמעט את כל זמנם בים הפתוח.
| --- | --- |
 בסוג מכימוזאורוס נתגלו המינים הבאים: M. hugii בידי פון מייר ב-1837  M. mosae בידי זאוואג ולינרד ב-1879  M. nowackianus בידי פון הונה ב-1938  M. buffetauti בידי יאנג ועמיתיו ב-2014  M. rex נתגלה ב-2016:  
המכימוזאורוס דמה במראהו לתנין גדול, מכוסה בקשקשים קשים ובעל זנב שרירי ארוך. הזנב היה "המנוע" של המכימוזאורוס שדחף אותו במים ואילו רגליו הקצרות שימשו להיגוי וייצוב. המכימוזאורוס היה בעל ראש עם לסת מוארכת ובה שיניים חרוטיות חדות. חלק מהשיניים היו קהות ונמוכות ונועדו לפצח שריונות של צבי ים, שהיוו מרכיב עיקרי בתזונה של המכימוזאורוס. נמצאו מספר מאובנים של צבי ים ועליהם סימני נשיכה של מכימוזאורוס ואף שרידי שיניים שבורות. כמו כן נמצאו סימני נשיכה של מכימוזאורוס בעצם של זאורופוד אך לא ברור האם מדובר באכילת נבלה שנסחפה לחוף או בציד פעיל של דינוזאורים שהתקרב יותר מדי למים הרדודים והותקף על ידי המכימוזאורוס באופן דומה לכך שתנינאים מודרניים (ואפילו הדיינוסוכוס משלהי הקרטיקון העליון) תוקפים בעלי חיים גדולים המתקרבים אל מקווה המים.
ארבעת המינים הראשונים שנתגלו חיו כולם בים הרדוד שכיסה את רוב אירופה בשלהי תור היורה, בעיקר בגילאי הקימרידג'יאן והטיתוניאן. ב-2016 נתגלה מין חדש, גדול מכל שאר המינים, שבשל גודלו זכה לשם Machimosaurus rex, "מלך המכימוזאורים". אורכו הגיע ל-9.6 מטרים (31 רגל) ומשקלו ל-3 טונות. מין זה היה מאוחר יותר משאר מיני המכימוזאורים ושרידיו מתוארכים לקרטיקון התחתון, ושרד את ההכחדה ההמונית שהייתה בסוף היורה. הוא נתגלה בתוניסיה.
ליהיא גרינר

| --- | --- |

גרינר ב-2011
 לידה:  10 באוקטובר 1984 (בת 40) חולון, ישראל ישראל
 שם לידה:  ליהיא גרינר
 מדינה:  ישראל ישראל
 מספר צאצאים:  3
 קישורים חיצוניים
 פייסבוק:  grinerlihi
ליהיא גרינר-צבר (נולדה ב-10 באוקטובר 1984) היא ידוענית ישראלית. התפרסמה בעקבות השתתפותה בעונה השלישית של תוכנית המציאות "האח הגדול", בה סיימה במקום השני.
ביוגרפיה

גרינר נולדה בחולון, לאביה שה (מארק), ולאמה מאיה, בתו של המסעדן ואיש הציבור ויקטור תייר. ב-1989 ירדה משפחתה ללוס אנג'לס שבארצות הברית, שם גדלה גרינר כעשרים שנה, כשאחר כך ב-2009 שבו לישראל.
ב-2010 השתתפה בעונה השלישית של תוכנית המציאות "האח הגדול". היא נכנסה לתוכנית כאשר הייתה מאורסת לאבירם בן שושן, והתבלטה בה כמי שבגדה בו עם עתי שולברג, מתמודד אחר בתוכנית, עמו קיימה לראשונה בישראל יחסי מין בבית "האח הגדול". מאוחר יותר הצטרף בן שושן לתוכנית כמתמודד; הרייטינג של הפרק שבו הצטרף היה הגבוה ביותר בתוכנית עד לאותו מועד. גרינר סיימה במקום השני.
ב-2011 השתתפה בתוכנית אינטרנט הנקראת "ליהיא באקסטרים".
ביוני 2012 נישאה ליוסי צבר. ההכנות לחתונה צולמו לתוכנית ריאליטי אינטרנטית, ששודרה באתר "mako". הידוענית אביבית בר זוהר טענה שגורשה מהחתונה, דבר שהוביל לסכסוך מתמשך ומתוקשר בין השתיים. באוגוסט 2013 הגישה בר זוהר תביעת לשון הרע נגד גרינר על סך 300 אלף ש"ח בעקבות דבריה של גרינר שבר זוהר צריכה להיות מיוצגת בסוכנות לנערות ליווי. התביעה הסתיימה בפשרה שבה התחייבה גרינר להתנצל ולשלם לבר זוהר פיצוי בסך 17 אלף ש"ח. בשנת 2014 ערכה חתונה נוספת עם בעלה יוסי צבר בכנסייה בלאס וגאס.
ב-5 בדצמבר 2013 ילדה את בנה הבכור. בדצמבר 2013 שודרה בהוט בידור ישראלי הסדרה הדוקומנטרית "ליהיא תעשי לי ילד", שתיעדה את החודש שלפני לידת בנה הבכור עד ללידה עצמה.
בחנוכה 2012 השתתפה במופע הילדים "ליהיא בארץ הפלאות", שהוצג במרכזי קניות. בשנת 2013 החלה להשתתף בתוכנית הדוקו-ריאליטי "מה שקורה באילת VIP" בערוץ 24, וכן השתתפה כנמתחת בתוכנית המתיחות של עפר שכטר "אמבוש".
באפריל 2014 פתחה בחולון חנות של מוצרי קוסמטיקה מלוס אנג'לס.
ביוגרפיה > קמפיינים והופעות במגזינים ובכלי התקשורת

בשנת 2011 הצטלמה גרינר עבור משרד הפרסום "Gkid&younG" למסע פרסום להסרת שיער לצמיתות, ובהמשך הצטלמה למסע פרסום למכנסונים עבור רשת "TAGWOMAN". באוגוסט 2012 הופיעה בעמוד השער של השבועון "פנאי פלוס" בתצלום שהוא פרודיה על ציורו המפורסם של סנדרו בוטיצ'לי, "הולדת ונוס". ב-2012 הצטלמה לכמה מסעות פרסום נוספים: לקניון הזהב, לחברת מוצרי השיער "EGO" (כחלק ממסע פרסום זה גילחה את שערות ראשה) ולפאות של רבקה זהבי.
בשנת 2013 נבחרה להיות הפרזנטורית של חברת GoldLine.
בריאיון לגיא פינס תיארה עצמה גרינר כ"מלכת הטראש", וכינוי זה מלווה אותה במדורי רכילות ובידור ישראלים.
בשנת 2014 נבחרה להיות הפרזנטורית של דיאטה "איזי לייף".
השתתפה בתוכנית הישרדות VIP עונה 2, ששודרה ב-2019 ברשת 13 והייתה המודחת ה-12.
בדצמבר 2019 ליהיא השתתפה בספישל האח הגדול לקראת העשירית של האח הגדול ששודרה ברשת 13.
ב-2020 השתתפה בתוכנית "ליהיא ונעמה - מטראש לקלאס", בערוץ HOT3.
באוגוסט 2021 נכנסה כדיירת זמנית לעשר שעות לבית של תוכנית הריאליטי "האח הגדול". באותה שנה השתתפה בתוכנית הטלוויזיה "גולסטאריות".
ביוגרפיה > קריירת הנחיה

בשנת 2012, הגישה באתר Mako, יחד עם זוהר ישראל וגואל פינטו, את העונה השנייה של התוכנית "אחי נדבר בבית", אשר ליוותה את העונה הרביעית של תוכנית המציאות "האח הגדול".
בשנת 2013 הגישה לצדו של בעלה יוסי צבר את התוכנית האינטרנטית "דייט בחשיכה עם הגרינרס", ששודרה באתר רשת וליוותה את התוכנית "דייט בחשיכה".
בשנת 2014 השתתפה כפאנליסטית בתוכנית "הדיבור", בערוץ 24 בהנחיית אלירז שדה.
ביוגרפיה > קריירה מוזיקלית

בשנת 2011 הוציאה לאור את השיר "Money". במהלך אותה שנה שרה את השיר "או גיי או ערס WTF??!!", שחיבר נוי אלוש. השיר הוא גרסה ישראלית לשיר "Loca People". כמו כן, השתתפה בווידאו קליפ "Boy Toy" של הזמרת אליסה (שארף) שפרגה.
בשנת 2013 השתתפה בתחרות קדם אירוויזיון 2013, וביצעה יחד עם די ג'יי עומרי סגל את השיר "Just Like Me", אך לא העפילה לעשיריית הגמר.
באוגוסט 2014 הצטלמה עם לאון שניידרובסקי לקליפ "בוסית של הים" בשירה משותפת של שניהם.
בינואר 2017 ניגשה גרינר לאודישן בעונה הרביעית של תוכנית הריאליטי הכוכב הבא לאירוויזיון, אולם היא לא עברה את האודישן.
חיים אישיים

גרינר מתגוררת עם בעלה ושלושת ילדיהם בפתח תקווה.
הופעות בטלוויזיה

האח הגדול עונה 3 (2010–2011) – מקום שני
מה שקורה באילת vip ‏ – 2013
ליהיא תעשי לי ילד – בערוץ הוט בידור ישראלי – 2013
הדיבור – ערוץ 24 – 2014 – פאנליסטית
משתגידי – ערוץ 2 (2010–2011) – פאנליסטית
הישרדות VIP עונה 2 –‏ רשת 13 (2019) – המודחת השתים עשרה
הכוכב הבא לאירוויזיון עונה 4 - ערוץ 2 (2017) - תוכנית אודישנים
ליהיא ונעמה - מטראש לקלאס – הוט בידור ישראלי – 2019–2020
חאנשי – שחקנית אורחת בדמות אישה חרדית מברוקלין. זהו תפקידה הראשון של גרינר כשחקנית טלוויזיה.
גולסטאריות עונה 3 (2022) - HOT - הצטרפה לקראת הגמר
הערות שוליים

↑  איילה פנייבסקי, סקס ראשון ב"האח הגדול" הישראלי? צפוי, אפילו צפוי מדי, באתר הארץ, 28 בדצמבר 2010
↑  ספי קצב, ‏ליהיא גרינר: "עתי צריך להגיד לי פאקינג תודה כל יום על זה שהוא מפורסם", באתר ‏מאקו‏, 14 ביולי 2011
↑  ערן סויסה, ארוס על הרייטינג, באתר nrg‏, 27 בינואר 2011
↑  OMG: ליהיא גרינר עושה צניחה חופשית, באתר ‏מאקו‏, 9 בנובמבר 2011
↑  חתונת השנה: ליהיא גרינר ויוסי צבר התחתנו, באתר nana10‏, 21 ביוני 2012
↑  ליהיא גרינר סילקה את אביבית בר זוהר מהחתונה, באתר וואלה, 22 ביוני 2012
↑  צפו: ליהיא גרינר מסלקת את אביבית בר זוהר מהחתונה, באתר עומרי חיון, ‏2012-06-24
↑  יפעת הללי אברהם, ‏אביבית בר זוהר הגישה תביעת לשון הרע נגד ליהיא גרינר, באתר ‏מאקו‏, 5 באוגוסט 2013
↑  http://celebs.nana10.co.il/Article/?ArticleID=996167
↑  יפעת הללי אברהם, ‏הכי רחוק מאביבית: ליהיא גרינר מתחתנת בווגאס, באתר ‏מאקו‏, 28 בספטמבר 2014
↑  גיל משעלי, ‏אשת אשכולות: ליהיא גרינר משיקה עסק חדש, באתר ‏מאקו‏, 8 באפריל 2014
↑  אם באה השמש: ליהיא גרינר בעירום מלא, באתר nana10‏, 8 באוגוסט 2012
↑  גיא פינס, ליהיא גרינר בעירום - מאחורי הקלעים, באתר nana10‏, 8 באוגוסט 2012
↑  יפעת הללי אברהם, ‏יפה לה: ליהיא גרינר תהיה פרזנטורית של מותג דיאטה, באתר ‏מאקו‏, 22 באוקטובר 2014
↑  הופעת בכורה: הכירו את מתמודדי קדם 2013
↑  יפעת הללי אברהם, ‏בחודש שמיני: ליהיא גרינר תעבור לדירה חדשה, באתר ‏מאקו‏, 18 בספטמבר 2018
↑  ניצן ינקו, ברוכה הבאה: ליהיא גרינר עוברת לגור בפתח תקוה. וכמה היא תשלם על זה?, באתר מיינט פתח תקווה, ‏3 באוגוסט 2017
↑  גיל משעלי, ‏אחרי סערת הר מירון: ליהיא גרינר תשחק חרדית, באתר ‏מאקו‏, 4 בינואר 2022
מאסטר פי

| --- | --- |

מאסטר פי, 22 במרץ 2004
 לידה:  29 באפריל 1970 (בן 54) ניו אורלינס, ארצות הברית 
 שם במה:  Master P 
 מוקד פעילות:  ניו אורלינס, לואיזיאנה, ארצות הברית
 תקופת הפעילות:  מ-1990
 מקום לימודים:  אוניברסיטת יוסטון, תיכון וורן איסטון, קולג' מריט, Booker T. Washington High School 
 סוגה:  ראפ, היפ-הופ, שחקן
 שפה מועדפת:  אנגלית 
 חברת תקליטים:  No Limit   In-A-Minute  SOLAR  Priority  EMI  The New No Limit  Universal  E1 Music  Guttar Music  Take A Stand   No Limit Forever
 צאצאים:  סימפוניק מילר, רומיאו מילר 
 nolimitforeverrecords.com
 פרופיל ב-IMDb
 
פרסי רוברט מילר האב (באנגלית: .Percy Robert Miller Sr; נולד ב-29 באפריל 1970), ידוע גם בשם הבמה מאסטר פי (Master P) או בשם העסקים שלו פי מילר (P. Miller), הוא ראפר, שחקן, יזם, משקיע ומפיק אמריקאי. מאסטר פי הקים את חברת התקליטים הידועה No Limit Records, שפשטה רגל והוקמה מחדש כ-New No Limit Records בעזרת חברת התקליטים Koch Records. לאחר מכן הוקמה מחדש על ידי Guttar Music Entertainment כ-No Limit Forever Records. הוא המייסד והמנכ"ל של חברת P. Miller ושל Better Black Television.
מאסטר פי נהיה מפורסם עם ההצלחה של הלהקה שלו TRU וההצלחה של האלבום החמישי שלו Ice Cream Ma, שכלל את הסינגל הראשון שלו "Mr. Ice Cream Man". ב-1997 ההצלחה הגדולה של הסינגל "Make 'Em Say Uhh!‎", הובילה אותו לקבל אלבום פלטינה והפופולריות שלו בציבור גדלה עוד יותר. לאחר מכן מילר הוציא את אלבום הפלטינה השני שלו. מילר גם שחק בסרט הרחוב שלו "I'm Bout It", שמבוסס על סיפור חייו.
בשנת 1998 הוציא מאסטר פי את האלבום המצליח ביותר שלו: MP Da Last Don. האלבום מבוסס על הסרט שהפיק, בעל אותו השם. האלבום הגיע למקום ה-1 במצעד בילבורד 200, ונמכרו בשבוע הראשון של יציאת האלבום יותר מ-400,000 עותקים. האלבום הגיע ל-4 אלבומי פלטינה כאשר נמכרו יותר מ-4 מיליון עותקים, בעקבות זאת האלבום נהפך לאלבום הנמכר ביותר של מילר. ב-1999 הושק האלבום השמיני של מילר, Only God Can Judge Me. האלבום לא הגיע לאותה הצלחה של האלבום הקודם, אך הגיע לאלבום זהב. מילר גם שיחק בסרט I Got the Hook Up, עם איי ג'יי ג'ונסון (A.J. Johnson).
בשנת 2000 הידרדרה הפופולריות של חברת התקליטים No Limit Records, באותו האופן גם הקריירה של מילר הידרדרה. מילר הקים מחדש את No Limit Records כ-New No Limit Records. ב-28 בנובמבר 2000, הוא הוציא את אלבומו התשיעי Ghetto Postage. האלבום הגיע להצלחה נמוכה יותר מאלבומיו הקודמים, כאשר נמכרו כ-500,000 עותקים. ב-2003 מילר שיחק בסרט Lockdown. ב-2004 מילר הוציא את אלבומו האחד עשר, Good Side, Bad Side, שהגיע למקום ה-11 במצעד בילבורד 200 ונמכרו כ-300,000 עותקים של האלבום. באותה השנה מילר הוציא גם את האלבום Living Legend: Certified D-Boy בחברת התקליטים החדשה שלו Guttar Music, נמכרו כ-75,00 עותקים של האלבום.
קריירה מוזיקלית > 1995 – 2000: החזרה לניו אורלינס וההצלחה המסחרית

בשנת 1995, מאסטר פי עבר מאוקלנד, קליפורניה לניו אורלינס, על מנת למקם מחדש את חברת התקליטים No Limit Records לצד הרבה אומנים חדשים שגרים באזור. באותה השנה מאסטר פי והלהקה שלו TRU השיקו את האלבום השלישי שלהם, "True". האלבום גרף הצלחה גדולה לאחר שני האלבומים העצמאיים שהלהקה הוציאה לפני כן, כאשר האלבום הגיע למקום ה-25 במצעד מצעד אלבומי ה-R&B/היפ-הופ ולמקום ה-14 במצעד Top Heatseekers. האלבום גם היה יודע בשל הסינגל המפורסם של מאסטר פי "I'm Bout' It, Bout It". באותה השנה הוא גם הוציא את האלבום Down South Hustlers: Bouncin' and Swingin'.
ב-16 באפריל 1996 הוציא מאסטר פי את אלבומו החמישי Ice Cream Man, שכלל את הסינגל "Mr. Ice Cream Man". הסינגל הוביל להתפרסמות מאסטר פי. יותר מאוחר ב-1996 חזר מאסטר פי לעבוד עם הלהקה שלו TRU על האלבום Tru 2 da Game, שלא הושק עד פברואר 1997. ב-2 בספטמבר 1997 מאסטר פי הוציא את האלבום Ghetto D, שפרץ את הדרך בקריירה המוזיקלית שלו. בשבוע הראשון להשקת האלבום נמכרו יותר 761,000 עותקים של האלבום והאלבום הגיע לשלושה אלבומי פלטינה. האלבום כלל את הסינגל הכי מוערך ומפורסם של מאסטר פי "Make 'Em Say Uhh!".
ב-2 ביוני 1998 מאסטר פי הוציא את אלבומו השביעי והאלבום הכי נמכר שלו נכון להיום MP Da Last Don. מאסטר פי גם הוציא מאוחר יותר באותה השנה סרט עם אותו השם שבו הוא כיכב. האלבום הגיע למקום ה-1 במצעד בילבורד 200, ונמכרו בשבוע הראשון של יציאת האלבום יותר מ-400,000 עותקים. האלבום הגיע ל-4 אלבומי פלטינה כאשר נמכרו יותר מ-4 מיליון עותקים.
ב-26 באוקטובר 1999 הוציא מאסטר פי את אלבומו השמיני Only God Can Judge Me, שכלל את הסינגל " Step To Dis". האלבום גם הגיע למעמד של אלבום זהב כאשר נמכרו יותר מ-500,000 עותקים. באותה השנה מאסטר פי והלהקה שלו TRU הוציאו את אלבומם החמישי Da Crime Family.
ב-28 בנובמבר 2000 הוציא מאסטר פי את אלבומו התשיעי Ghetto Postage, שכלל את הסינגלים "Bout Dat" ו-"Souljas". באותה השנה מאסטר פי והלהקה שלו 504 בויז הוציאו את אלבומם הראשון Goodfellas. אלבומם הגיע למקום ה-1 במצעד מצעד אלבומי ה-R&B/היפ-הופ וכלל את הסינגל "Wobble Wobble". באותה שנה שיחק בסרט "פשע ממוחשב" (Track Down)
קריירה מוזיקלית > 2001–2004: ההידרדרות בקריירה ו-The New No Limit

ב-18 בדצמבר 2001 השיק מאסטר פי את אלבומו העשירי Game Face, האלבום הראשון שמאסטר פי הוציא תחת הלייבל The New No Limit שהייתה שותפה של Universal Records. ב-2002 השיקה הלהקה 504 בויז את אלבומה השני Ballers. לאחר הידרדרות במכירות ותביעות משפטיות, חברת התקליטים No Limit Records פשטה את הרגל ב-17 בדצמבר 2003. אלבומו האחד עשר של מאסטר פי, Good Side, Bad Side, יצא לאור ב-23 במרץ 2004 והגיע למקום ה-1 במצעד Independent Billboards. באותה השנה מאסטר פי והלהקה שלו TRU השיקו את אלבומם האחרון The Truth.
קריירה מוזיקלית > 2005 – 2007: Guttar Music

בשנת 2005 מאסטר פי והבן שלו ליל רומיאו ייסדו את חברת התקליטים העצמאית Ice Age Entertainment. ב-26 באפריל 2005 הוציא מילר את האלבום השנים עשר שלו Ghetto Bill, שכלל את הסינגל "I Need Dubs" שסומפל מהשיר "I Need Love" של הראפר אל אל קול ג'יי. מאוחר יותר באותה השנה מילר הוציא את האלבום העצמאי הראשון שלו, Living Legend: Certified D-Boy, תחת הלייבל Guttar Music. ב-8 בנובמבר 2005 הוציאו מאסטר פי והלהקה שלו 504 בויז את אלבומם האחרון Hurricane Katrina: We Gon Bounce Back, שהוקדש לקורבנות הוריקן קטרינה. בשנת 2006 היה המודח הרביעי בעונה השנייה של תוכנית המציאות האמריקאית, רוקדים עם כוכבים. ב-2007 הוציא מאסטר פי אלבום יחד עם בנו ליל רומיאו, בשם "Hip Hop History".
קריירה מוזיקלית > 2010 – היום: No Limit Forever ועבודות נוכחיות

ב-26 בנובמבר 2010 הקים מאסטר פי יחד עם בנו ליל רומיאו את הלייבל No Limit Forever. ב-8 בפברואר 2011, לאחר הפסקה של 4 שנים התארח מאסטר פי בשיר "Brinks" של הראפר גוצ'י מיין. ב-10 באוגוסט 2012 הופיע מאסטר פי בהופעה של צמד הראפ Insane Clown Posse בדטרויט. ב-16 בנובמבר 2011 הוציא מאסטר פי את המיקסטייפ הראשון שלו מזה 6 שנים, (TMZ (Too Many Zeroes. ב-2 באוגוסט 2012 הודיע שהוא עובד על האלבום השלוש עשרה שלו, Boss Of All Bosses. ב-11 בדצמבר 2012 הוציא מיקסטייפ חדש שלו תחת השם Uptown Veteran.
קריירה עסקית

מילר הוא המייסד והמנכ"ל של החברה No Limit Entertainment, למילר היו עסקים רבים כמו: No Limit Records, No Limit Sports, No Limit Films, No Limit Communications, No Limit Clothing, Bout It Inc., P. M. Properties and Advantage Travel ו-Management. ב-1998 מילר דורג במקום העשירי במגזין פורבס במצעד 40 האומנים הכי עשירים, כאשר הונו הוערך בכ56 מיליון דולר.
קריירת כדורסל

מילר הצטרף לשתי קבוצות NBA – ב-1998/01 עם ניו אורלינס הורנטס ובקדם עונת 1999 עם טורונטו ראפטורס. הוא גם שיחק בליגת CBA עבור הקבוצה פורט ויין פיורי (Fort Wayne Fury). ב-2004 שיחק עבור לאס וגאס ראטלס (Las Vegas Rattlers) בליגת ה-ABA. ב-2008 הוא לקח חלק במשחק הסלבריטאים שכחלק משבוע האולסטאר ב-NBA‏ (McDonald's NBA All-Star Celebrity), שבו הוא קלע 18 נקודות.
חייו האישיים

מילר הקים מרכז לנערים במצוקה והקים מרכז שבו מחלקים אוכל לנזקקים. ב-12 ביולי 2007 העניק וילי וו. הרנטון הבן (אנ'), ראש עיריית ממפיס, למילר את מפתח העיר.
הונו של מילר מוערך בכ-350 מיליון דולר. למילר יש 10 ילדים. בתו של מילר, סימפוניק מילר (אנ'), היא שחקנית וזמרת, ובנו, ליל רומיאו, הוא שחקן וראפר. Silkk the Shocker ו-C-Murder הם אחיו של מאסטר פי.
דיסקוגרפיה > אלבומים > אלבומי סולו

1995 - 99 Ways to Die
1997 - Ghetto D
1999 - Only God Can Judge Me
2001 - Game Face
2013 - The Gift
דיסקוגרפיה > אלבומים > יחד עם TRU

1992 - Understanding the Criminal Mind
1993 - ?Who's da Killer
1995 - True
1997 - Tru 2 da Game
1999 - Da Crime Family
2005 - The Truth
דיסקוגרפיה > אלבומים > יחד עם 504 בויז

2000 - Goodfellas
2002 - Ballers
2005 - Hurricane Katrina: We Gon Bounce Back
דיסקוגרפיה > סינגלים

| שם השיר | שנה | מקום במצעד> Billboard Hot 100 | מקום במצעד> U.S. R&B | מקום במצעד> U.S. Rap | מעמד השיר | אלבום |
| --- | --- | --- | --- | --- | --- | --- |
| "Mr. Ice Cream Man" (featuring Silkk the Shocker) | 1996 | 90 | 55 | 13 |  | Ice Cream Man |
| "No More Tears" (featuring Silkk the Shocker and Mo B. Dick) | 1996 | — | 78 | 15 |  | Ice Cream Man |
| "If I Could Change" (featuring Steady Mobb'n, Mia X, Mo B. Dick and O'Dell | 1997 | 60 | 31 | 5 |  | (I'm Bout It (soundtrack |
| "I Miss My Homies" (featuring Pimp C and Silkk the Shocker) | 1997 | 25 | 16 | 2 |  US: Gold | Ghetto D |
| "I Got the Hook Up!" (featuring Sons of Funk) | 1998 | 16 | 11 | 1 |  US: Gold | (I Got the Hook Up (soundtrack |
| "Make 'Em Say Uhh!" (featuring Silkk the Shocker, Mia X, Fiend and Mystikal) | 1998 | 16 | 18 | 6 |  US: Platinum | Ghetto D |
| "Thinkin' Bout U" (featuring Mia X and Mo B. Dick) | 1998 | — | — | — |  | MP Da Last Don |
| "Hot Boys and Girls" (featuring Mystikal, Mia X, Silkk the Shocker and Kane & Abel) | 1999 | — | 87 | — |  | MP Da Last Don |
| "Goodbye to My Homies" (featuring Mo B. Dick, Sons of Funk and Silkk the Shocker) | 1999 | 27 | 38 | 5 |  | MP Da Last Don |
| "Step to This" (featuring Dawan Rumph) | 1999 | 88 | 40 | 4 |  | Only God Can Judge Me |
| "Souljas" | 2000 | 98 | 35 | 1 |  | Ghetto Postage |
| "Bout Dat" (featuring Silkk the Shocker) | 2000 | — | 46 | — |  | Ghetto Postage |
| "Ooohhhwee" (featuring Weebie) | 2001 | 63 | 19 | — |  | Game Face |
| "Rock It" | 2002 | — | 72 | — |  | Game Face |
| "Them Jeans" | 2004 | — | 40 | — |  | Good Side, Bad Side |
| "Act a Fool" | 2004 | — | 72 | — |  | Good Side, Bad Side |
| "I Need Dubs" (featuring Romeo) | 2005 | — | 101 | — |  | Ghetto Bill |
| "Friends With Benefits" (featuring Kirko Bangz) | 2012 | — | — | — |  | Boss Of All Bosses & Al Capone |
דלה אלי

במידלה ג'רמין "דלה" אלי (באנגלית: Bamidele Jermaine "Dele" Alli; נולד ב-11 באפריל 1996 במילטון קינס) הוא כדורגלן אנגלי המשחק בעמדת הקשר ההתקפי בקומו מהסרייה א'.
קריירת מועדונים

מגיל צעיר סומן דלה ככישרון והצטרף ב-2007 לאקדמיה של מילטון קינס דונס. ב-2 בנובמבר 2012, בגיל 16, ערך את הופעת הבכורה שלו בקבוצה, כשעלה כמחליף בתיקו 0-0 נגד קיימברידג' סיטי בגביע האנגלי. ב-8 בנובמבר 2012 הבקיע את שערו הראשון בקבוצה בניצחון 1–6 על קיימברידג' סיטי במשחק החוזר בגביע האנגלי.
ב-29 בדצמבר 2012 ערך את הופעתו הבכורה בליגה נגד קובנטרי סיטי. במשחק זה, פתח דלה בהרכב מילטון, הוחלף לאחר 72 דקות וקבוצתו גברה 2–3 על קובנטרי סיטי.
בעונת 2013/2014 הפך דלה לשחקן מפתח בהרכב של מילטון קינס דונס ובמדיה הוא רשם באותה עונה 32 הופעות, כבש 6 שערים ונתן עונה טובה מבחינתו.
ב-2 בפברואר 2015 חתם לחמש וחצי שנים בטוטנהאם הוטספר מהפרמייר ליג ומיד הוחלט להשאיר אותו בהשאלה במילטון קינס דונס עד סוף העונה. במדי מילטון באותה עונה הבקיע 16 שערים ב-38 משחקי הליגה. בקיץ 2015 נכלל דלה בסגל של טוטנהאם. ב-8 באוגוסט 2015 ערך את הופעתו הבכורה בטוטנהאם ובפרמייר ליג בהפסד 0–1 למנצ'סטר יונייטד. ב-22 באוגוסט הבקיע את שערו הראשון בקבוצה בתיקו 1-1 נגד לסטר סיטי.
ב-31 בינואר 2022 חתם לשנתיים וחצי באברטון.
ב-25 באוגוסט 2022 הושאל לבשיקטש. ב-29 באוגוסט ערך הופעת בכורה בניצחון 1–3 על סיוואספור. ב-4 בספטמבר כבש שער בכורה בניצחון 2–3 על אנקרגוג'ו.
ב-19 בינואר 2025 חתם לשנה וחצי בקומו מהסרייה א'.
נבחרת אנגליה

דלה השתתף בכל הנבחרות הצעירות של אנגליה. ב-1 באוקטובר 2015 זומן לראשונה דלה לנבחרת הבוגרת לקראת משחקי מוקדמות יורו 2016. ב-9 באוקטובר ערך את הופעתו הבכורה בניצחון 0–2 על אסטוניה. ב-17 בנובמבר 2015 הבקיע את שערו הראשון בנבחרת בניצחון 0–2 על צרפת.
לא נכלל בסגל הנבחרת לטורניר יורו 2020 וטורניר המונדיאל 2022 בקטאר.